Det er en meget velfungerende bolig Amy lejer ud, og alt fungere rigtig godt. Lejligheden er perfekt for den lille familie, da lejligheden ligger i stueetagen og er indrettet på en måde der gør det let at være der for en familie. Der er et mindre badekar på badeværelset, noget vi sætter pris på efter lange dage på fødder rundt i NYC. Der er et køkken med det mest nødvendige, og for os var det et godt sted at tilberede og spise morgenmad. Lejligheden er enkelt indrettet, og der kan indtages mad ved et højbord i køkkenet, hvor man sidder på høje taburetter.
Lejligheden ligger i det dejlige Park Slope, i en gade fyldt med træer og god stemning, og alt ligger i gå afstand fra lejligheden, hvilket gør det enkelt at bo der. Der er flere legepladser i området, så det er også godt for børnefamilien.
Jeg kan absolut anbefale at bo hos Amy.